O‘zbekistonda dollarning rasmiy kursi yana 10 500 so‘mdan oshdi

Markaziy bank 11-martdan xorijiy valyutalarning o‘zbek so‘miga nisbatan yangi qiymatini belgiladi.

Unga ko‘ra, dollarning rasmiy kursi 6,45 so‘mga ko‘tarilib, 10 503,92 so‘mni tashkil qildi. Yevro 1,37 so‘mga ko‘tarilib, 12 499,66 so‘m bo‘ldi.

Bundan bir kun avval dollarning rasmiy kursi 6,82 so‘mga ko‘tarilib, 10 497,47 so‘mni tashkil qilgani haqida xabar berilgan edi.
Eslatib o‘tamiz, 3-mart kuni O‘zbekistonda dollarning rasmiy kursi ilk bor 10 500 so‘mdan pastlagandi. 5-mart kuni u yana ko‘tarilishni boshladi. Mamlakatda dollarning rasmiy kursi ilk bor 2020-yilning 18-yanvarida 10 500 so‘mdan oshgan.
Markaziy bank ichki valyuta bozorida valyuta oldi-sotdi operatsiyalarini takomillashtirish to‘g‘risidagi qarorga ko‘ra, O‘zbekistonda 15-fevraldan boshlab valyuta kursi haftada bir marta emas, har ish kuni e’lon qilinishi belgilangan.